hotchpotch/miracl-hf-unified huggingface dataset:
ক্রাতুস
গ্রিক পুরাণে, ক্রাতুস ছিল একজন দেবতা ও শক্তি ও ক্ষমতার প্রতিক। তার রোমান সমকক্ষ দেবী ছিল ভিস। সে ছিল টাইটান গোত্রভুক্ত দেবতা পাল্লাস ও ওকেয়ানিদ স্তাইক্সের পুত্র ও জেলুস, বিয়া ও নিকের ভাই। ক্রাতুস ও তার ভাই-বোনেরা সকলেই ছিল জিউসের সঙ্গী।
হেকাতে
গ্রিক পুরাণে, হেকাতে ছিল জাদুবিদ্যা, ডাকিনীবিদ্যা, ঊষর জনহীন প্রান্তর, রাত, ভবিষ্যৎ জানার জন্য প্রেতসাধনা, সন্তান প্রসব, প্রেতাত্মা ও চাঁদের দেবী। তার রোমান সমকক্ষ দেবী ছিল ভিস। সে ছিল টাইটান গোত্রভুক্ত দেবতা পের্সেস ও আস্তেরিয়ার কন্যা।
মাগ্নেস (পৌরাণিক চরিত্র)
গ্রিক পুরাণে, মাগ্নেস ছিল দুইজন লোকের নাম।
দেউকালিয়ন
গ্রিক পুরাণে, দেউকালিয়ন ছিল প্রমিথিউস ও ওকেয়ানিদ প্রোনয়য়ার পুত্র। সে এপিমেথেউস ও পান্দোরার কন্যা পাইরাকে বিয়ে করে এবং পাইরার গর্ভে তার ঔরসে হেল্লেন, আম্ফিক্তিয়ন ও ওরেস্থেউস নামে তিনজন পুত্র এবং প্রোতোজেনেইয়া, পান্দোরা ২য় ও থায়ইয়া নামে তিনজন কন্যার জন্ম হয়। দেউকালিয়ন ও পাইরার পৌত্রদের নামগুলো হল - আইয়োলুস, আইথলিউস, দোরুস, গ্রাইকুস, মাকেদ্নস, মাগ্নেস ও জুথুস। মানুষ এর ক্রমবর্ধমান অন্যায় অত্যাচার এ ক্ষুব্ধ জিউস এক বের সারা পৃথিবী কে মহাপ্লাবন এ ভাসিয়া দেন . এই প্লাবন এ পৃথিবীর সকল মানব দানব নিশ্চিন্ন হয়ে যায় । জিউসের ইচ্ছায় ৯ দিন ধরা চলে প্লাবন এ সব কিছু ধ্বংস হয়ে গেলেও বেঁচে গেল দেউকালিয়ন ও তার স্ত্রী পীরা। পিতা প্রমিথিউস এর সতর্কবানী শুনে বন্যা-প্লাবন এর পূর্বেই পিতার নির্দেশ মতো নৌকা তৈরি করেন ও প্লাবন র পূর্বাভাস পাওয়ার সাথে সাথে স্ত্রী কে নিয়ে নৌকায় উঠেন। বন্যার পানি নেমে যাওয়ার পর তারা নৌকা নিয়ে পার্সেনাস পর্বতের পাদদেশ এ আসেন। সেখানে দৈব বানীর মাধ্যমে হের্মিস তাদের নির্দেশ দান ' তোমরা তোমাদের মায়ের হাড়গুলো ছুড়ে মারতে থাকো" প্রথমে নির্দেশ বুঝতে না পারলেও পড়ে বুঝেন থেমিস মা বলতে ধরিত্রী মাতা গাইয়াকে ও হাড় বলতে প্রস্তর খন্ড কে বুঝিয়াছেন। অর্থ খুঁজে পাওয়ার পর পীরা ও দেউকালিয়ন পাহাড় থেকে পাথর এনে তা ছুড়ে মারেন । দেউকালিয়ন যে পাথর ছুরেছিল তা থেকে পুরুষ ও পীরার ছুড়ে মারা পাথর থেকে নারীর জন্ম হয় । আর এ ভাবেই জন্মায় নাই নতুন পৃথিবীর নতুন নর-নারী ।
নাস্তালিক লিপি
নাস্তালিক লিপি () ইসলামি হস্তলিপিশিল্পের একটি প্রধান ধারা। এটি ১৪শ ও ১৫শ শতকে ইরানে উদ্ভাবিত হয়। এটি কখনও কখনও আরবি লিখতে ব্যবহৃত হলেও ফার্সি, তুর্কি, উর্দু এবং দক্ষিণ এশীয় লেখাতেই এর প্রয়োগ সবসময় বেশি দেখতে পাওয়া যায়। আরবিতে এটি "তালিক" বা "ফার্সি" নামে পরিচিত এবং মূলত শিরোনামে ব্যবহৃত হয়। আজও ইরান, পাকিস্তান ও আফগানিস্তানে লিপিটি একটি শিল্প হিসেবে ব্যাপকভাবে প্রচলিত। নাস্তালিকের একটি সরলতর সংস্করণ ফার্সি ও উর্দু ভাষা লেখার প্রধান লিপি এবং পশতু ভাষাতে এটি প্রায়ই নাসখ লিপির পাশাপাশি ব্যবহৃত হয়। উসমানীয় শাসনামলে উসমানীয় তুর্কি ভাষা লিখতেও এটি ব্যবহৃত হত।
আরবি লিপির সবচেয়ে প্রবহমান (fluid) হস্তলিপিশৈলীগুলির মধ্যে নাস্তালিক অন্যতম। লিপিটিতে খাড়া দাগগুলি ছোট এবং অনুভূমিক দাগগুলি দীর্ঘ। "কালাম" নামের সরু করে ছাঁটা বাঁশের কঞ্চি ও "দাভাত" নামের কালি দিয়ে এটি লেখা হয় । কালামের মুখ সাধারণত কালি শোষণের সুবিধার্থে একটু চেরা থাকে।
পাইরা
গ্রিক পুরাণে, পাইরা ছিল এপিমেথেউস ও পান্দোরার কন্যা এবং দেউকালিয়নের স্ত্রী। দেউকালিয়ন ও পাইরার সন্তানেরা হল - থায়ইয়া, আম্ফিক্তিয়ন, হেল্লেন, ওরেস্থেউস, প্রোতোজেনেইয়া ও পান্দোরা ২য় এর ভাই।
পান্দোরা ২য়
গ্রিক পুরাণে, পান্দোরা ২য় ছিল দেউকালিয়ন ও এপিমেথেউস-কন্যা পাইরার কন্যা এবং থায়ইয়া, হেল্লেন, ওরেস্থেউস, আম্ফিক্তিয়ন ও প্রোতোজেনেইয়া এর বোন। তার নাম তার মাতামহ পান্দোরার নাম অনুসারে রাখা হয়। তার সাথে জিউসের মিলনে গ্রাইকুসের জন্ম হয়।
ওর্সেইস
গ্রিক পুরাণে, ওর্সেইস ছিল গ্রিসের থেসালির একজন নাইয়াদ ও গ্রিকদের পৌরাণিক পূর্বপুরুষ।
ওর্সেইসের পিতা-মাতার সঠিক নাম জানা যায়নি। "বিবলিওথিকা" অনুসারে, ওর্সেইস ছিল হেল্লেনের স্ত্রী। হেল্লেন হল দেউকালিয়ন ও পাইরার পুত্র ও পান্দোরার ভাই। হেসিয়ডের "এহোয়াই" অনুসারে ওর্সেইস ও হেল্লেনের তিন পুত্র ছিল। এরা হল - আইওলুস, জুথুস ও দোরুস।
আইওলুস (হেল্লেনের পুত্র)
গ্রিক পুরাণে, আইওলুস ছিল হেল্লেন ও ওর্সেইসের জ্যেষ্ঠ পুত্র এবং জুথুস ও দোরুসের ভাই। সে এনারেতে নামে দেইমাকুসের এক কন্যাকে বিয়ে করে। তাদের চারটি পুত্র ছিল। এরা হল - সিসিফুস, আথামুস, ক্রেথেউস ও সাল্মোনেউস। কেন্তাউর কেইরনের মেয়ে মেলানিপ্পেকে একবার আইওলুস ধর্ষণ করে এবং এর ফলে আর্নে নামে এক কন্যাসন্তানের জন্ম হয়।
ইয়েনিসেই নদী
ইয়েনিসেই () রাশিয়ার সাইবেরিয়ার মধ্যভাগের একটি নদী। এর দৈর্ঘ্য প্রায় ৪,০৯০ কিলোমিটার। সায়ান পর্বতমালায় তুভার পূর্ব অংশে বি-খেম এবং কা-খেম নদীদ্বয়ের মিলনে ইয়েনিসেই নদীর উৎপত্তি। এটি মোটামুটি উত্তর দিকে প্রবাহিত হয়েছে। নদীটি সায়ান পর্বতমালায় একটি গভীর গিরিখাতের মধ্য দিয়ে প্রবাহিত হয়েছে। ক্রাসনোয়ার্স্কের কিছু দক্ষিণে এসে এটি শান্ত আকার ধারণ করেছে। এখান থেকে এটি পর্যায়ক্রমে একটি শস্য উৎপাদনকারী অঞ্চল, জনবিরল তৈগা বনভূমি, এবং প্রায় জনশূন্য বিরান তুন্দ্রা অঞ্চলের মধ্য দিয়ে প্রবাহিত হয়ে কারা সাগরের ইয়েনিসেই উপসাগরে পতিত হয়েছে। এটির মোহনা প্রায় ১৬০ কিলোমিটার দীর্ঘ এবং সর্বোচ্চ ৬৪ কিলোমিটার পর্যন্ত প্রশস্ত হতে পারে। নদীটির ২৯০০ কিলোমিটার পর্যন্ত দৈর্ঘ্য নাব্য হলেও এটি সাধারণত নভেম্বর থেকে মে মাস পর্যন্ত জমে থাকে। ইয়েনিসেইয়ের প্রধান উপনদীগুলির মধ্যে আছে কান, আঙ্গারা, কুরেইকা, আবাকান, ঊর্ধ্ব তুঙ্গুস্কা, পাথুরে তুঙ্গুস্কা, এবং নিম্ন তুঙ্গুস্কা।
উত্তর মহাসাগরে পতিত নদীব্যবস্থাগুলির মধ্যে ইয়েনিসাই বৃহত্তম। এটি বিশ্বের ৫ম দীর্ঘতম নদী। নদীর মধ্য পর্যায়ে সোভিয়েত আমলে অনেকগুলি জলবিদ্যুৎ বাঁধ নির্মাণ করা হয়। ভারী শিল্পজনিত দূষণ এ অঞ্চলের একটি সমস্যা।
ভ্রাংগেল দ্বীপ
ভ্রাংগেল দ্বীপ () রাশিয়ার উত্তর-পূর্ব প্রান্তসীমার একটি দ্বীপ। এটি উত্তর মহাসাগরে পূর্ব সাইবেরীয় সাগর এবং চুক্‌চি সাগরের মধ্যভাগে, ১৮০ ডিগ্রী দ্রাঘিমারেখার ঠিক উপরে অবস্থিত। এ কারণে আন্তর্জাতিক তারিখরেখাকে দ্বীপটির পাশ দিয়ে সরিয়ে স্থাপন করা হয়েছে। দ্বীপটি দ্য লং প্রণালীর মাধ্যমে মূল এশীয় ভূখণ্ড থেকে বিচ্ছিন্ন। দ্বীপটি ১২৫ কিমি প্রশস্ত এবং এর আয়তন ৭,৬০০ কিলোমিটার। দ্বীপের মধ্যভাগে পূর্ব-পশ্চিমে ৎসেন্ত্রালনিয়ে পর্বতমালা প্রসারিত। এর সর্বোচ্চ শৃঙ্গ সোভেতস্কায়া পর্বত সমুদ্রসমতল থেকে প্রায় ১,০৯৬ মিটার উঁচুতে উঠে গেছে। দ্বীপের উত্তর ও দক্ষিণভাগে উপকূলীয় সমভূমি আছে। এখানে সীল মাছ, লেমিং নামের ইঁদুর জাতীয় প্রাণী ও মেরু ভল্লুকেরা ব্যাপকভাবে বংশবিস্তার করে। ভ্রাংগেল দ্বীপের সবচেয়ে কাছের স্থলভাগ হল ৬০ কিলোমিটার পূর্বে অবস্থিত হেরাল্ড দ্বীপ।
১৮২০-এর দশকের শুরুতে রুশ অভিযাত্রী ফের্ডিনান্ড ফন ভ্রাংগেল দ্বীপটি খোঁজার চেষ্টা চালিয়ে ব্যর্থ হন। তার আগে সাইবেরিয়ার আদিবাসীরা দ্বীপটি দেখতে পেয়েছিল। ১৮৭৬ সালে মার্কিন তিমিশিকারী টমাস লং দ্বীপটির দেখা পান এবং ভ্রাংগেলের সম্মানে দ্বীপটির নামকরণ করেন। ১৯১১ সালে রাশিয়া থেকে এখানে একটি অভিযান দল পাঠানো হয় এবং ১৯১৬ সালে রুশ ৎসার সরকার এটি দাবী করে। ১৯২১ সালে কানাডায় জন্ম নেওয়া অভিযাত্রী ভিহিয়াল্মুর স্টেফানসন এখানে একটি দল পাঠান, যাতে দ্বীপটি ব্রিটেনের জন্য দাবী করা যায়। কিন্তু একজন বাদে দলের বাকি সবাই মৃত্যুমুখে পতিত হয়। ১৯২৩ সালে মার্কিন যুক্তরাষ্ট্র এখানে ইনুইট আদবাসীদের দিয়ে একটি বসতি স্থাপন করায়, কিন্তু ১৯২৪ সালে রাশিয়ার একটি জাহাজ এদেরকে বলপূর্বক এখান থেকে সরিয়ে দেয়। ১৯২৬ সালে সোভিয়েত ইউনিয়ন এখানে একটি স্থায়ী উপনিবেশ স্থাপন করে। বর্তমানে এখানে একটি বাণিজ্যকেন্দ্র এবং একটি জলবায়ু স্টেশন আছে। এটি প্রশাসনিকভাবে চুকোৎকা স্বশাসিত অক্রুগ-এর অন্তর্গত। দ্বীপের দক্ষিণভাগে চুকচি জাতির লোকদের দুইটি স্থায়ী জেলে লোকালয় আছে।
পেচোরা নদী
পেচোরা () উত্তর-পশ্চিম ইউরোপীয় রাশিয়ার একটি নদী। ১,৮০৯ কিলোমিটার দীর্ঘ নদীটি উরাল পর্বতমালার পশ্চিম ঢালে, কোমি প্রজাতন্ত্রের দক্ষিণ-পূর্ব কোনায় উৎপত্তি লাভ করে মোটামুটি উত্তর ও উত্তর-পশ্চিম দিকে ইয়াকশা, উস্ত্‌-ইলিচ ও ত্রোইত্‌স্কো পেচোর্স্ক শহরগুলির পাশ দিয়ে মূলত বনাঞ্চলের মধ্য দিয়ে প্রবাহিত হয়ে নারইয়ান মার বন্দরের কাছে একটি বৃহৎ ব-দ্বীপ সৃষ্টি করে পেচোরা উপসাগরে পতিত হয়েছে। পেচোরা নদীর অববাহিকার আয়তন ৩,২৩,৭৫০ বর্গকিলোমিটার। নদীটির অধিকাংশ দৈর্ঘ্য বসন্ত ও শরৎকালে নাব্য থাকে। ইলিচ, উসা, শ্চুগোর এবং ইজমা প্রধান উপনদী।
জুথুস
গ্রিক পুরাণে, জুথুস ছিল হেল্লেন ও ওর্সেইসের কনিষ্ঠ পুত্র এবং আইওলুস ও দোরুসের ভাই। সে দ্বিতীয় এরেখথেউসের কন্যা ক্রেউসাকে বিয়ে করে। তাদের আকাউস নামে একটিমাত্র পুত্রসন্তান ছিল। এছাড়া জুথুসের স্ত্রী ক্রেউসার সাথে একবার দ্দেবতা আপোল্লো মিলিত হয় এবং এর ফলে ইওন নামে এক পুত্রের জন্ম হয়।
দিওমেদে (জুথুসের কন্যা)
গ্রিক পুরাণে, দিওমেদে ছিল জুথুস ও ক্রেউসার কন্যা এবং আকাউসের বোন ও ইওনের অর্ধভগিনী। সে দেবতা পোসেইদনের পৌত্র দেইওনেউসকে বিয়ে করে। তাদের সন্তানেরা হল - কেফালুস, আক্তর, আইনেতুস, ফাইলাকুস ও আস্তেরোদিয়া।
ইওন (পৌরাণিক চরিত্র)
গ্রিক পুরাণে, ইওন ছিল আপোল্লো ও ক্রেউসার অবৈধ পুত্রসন্তান এবং আকাউসের ও দিওমেদের অর্ধভ্রাতা। তার বংশ থেকে পরবর্তীতে ইওনীয় জাতির উদ্ভব হয়। হিব্রু বাইবেলে তাকে জাভান বলেও উল্লেখ করা হয়।
এরেখথেউস ২য়
গ্রিক পুরাণ অনুযায়ী, এরেখথেউস ২য় (; ) ছিল পান্দিওন ১ম ও জেউক্সিপ্পের পুত্র এবং বৌতেস, প্রোক্নে, ফিলোমেলা ও দ্বিতীয় কেক্রপ্সের ভাই। প্রথম এরেখথেউস ছিল এই এরেখথেউসের পিতামহ। এরেখথেউস ২য় নদী-দেবতা ফ্রাসিমুস ও দিওজেনেইয়ার কন্যা প্রাক্সিথেয়াকে বিয়ে করে। তাদের সন্তানেরা হল - প্রোক্রিস, ক্রেউসা, থোনিয়া, ওরেইথিয়া, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোন।
ক্রেউসা (এরেখথেউসের কন্যা)
গ্রিক পুরাণে, ক্রেউসা (প্রাচীন গ্রিক ভাষায়: Κρέουσα "ক্রেউসা") ছিল এরেখথেউস ২য় ও প্রাক্সিথেয়ার কন্যা এবং প্রোক্রিস, থনিয়া, ওরেইথিয়া, মেতিয়ন, থেস্পিউস, এউপালামুস, সিকিয়ন, ওর্নেউস, পান্দোরুস ও আল্কনের বোন। দেবতা আপোল্লো একবার তার সাথে মিলিত হয়, এর ফলে ইওন নামে এক পুত্রের জন্ম হয়। ক্রেউসা হেল্লেনের পুত্র জুথুসকে বিয়ে করে এবং তার গর্ভে জুথুসের আকাউস নামে একটি পুত্র ও দিওমেদে নামে একটি কন্যা জন্মায়।
অ্যাথেন্সের এরিখথনিউস
গ্রিক পুরাণে, অ্যাথেন্সের এরিখথনিউস ছিল হেফাইস্তুস ও গেইয়ার পুত্র। তাকে এরেখথেউস ১মও বলা হয়। তিনি দ্বিতীয় এরেখথেউসের পিতামহ। অ্যাথেন্সের এরিখথনিউস প্রাক্সিথেয়া নামে এক ওকেয়ানিদকে বিয়ে করে। তাদের প্রথম পান্দিয়ন নামে একটিমাত্র পুত্রসন্তান ছিল।
সন্ধানী
সন্ধানী বাংলাদেশের একটি জাতীয় পর্যায়ের স্বেচ্ছাসেবী সংগঠন। ১৯৭৭ সালের ৫ ফেব্রুয়ারি ঢাকা মেডিকেল কলেজ থেকে যাত্রা শুরু করে বাংলাদেশে স্বেচ্ছায় রক্তদান আন্দোলনের পথিকৃৎ "সন্ধানী"। বন্ধুর প্রতি ৬ জন উদ্যমী তরুণের অকৃত্রিম ভালবাসা থেকে জন্ম নেয় ঢাকা মেডিকেল কলেজের এই উজ্জ্বল নক্ষত্রটি। আর্থিক অনটনে জর্জরিত ২য় বর্ষের এক ছাত্রের সকালের নাস্তার টাকা যোগাড় করে দেয়ার মাধ্যমে হঠাৎ করেই সন্ধানীর আত্মপ্রকাশ। আত্মপ্রকাশের পরবর্তী এক বছর বিভিন্ন ধরনের সমাজসেবামূলক কাজে অংশগ্রহণ করলেও ‘স্বেচ্ছায় রক্তদান কর্মসূচী’ সন্ধানীর কার্যক্রমের আওতাভুক্ত ছিল না। ১৯৭৮ সালের ২রা নভেম্বর ডিএমসিএইচ ব্লাড ব্যাংকে সন্ধানী প্রথমবারের মত ‘স্বেচ্ছায় রক্তদান কর্মসূচীর’ আয়োজন করে এবং পরবর্তীতে এই দিনটিকেই ‘জাতীয় স্বেচ্ছায় রক্তদান ও মরণোত্তর চক্ষুদান দিবস’ হিসেবে পালন করার ঘোষণা দেয়া হয়।
ঢাকা মেডিকেল কলেজ থেকে যাত্রা শুরু হলেও বর্তমানে সন্ধানীর ২৪টি ইউনিট বিভিন্ন সরকারি ও বেসরকারি মেডিকেল কলেজ ও ডেন্টাল কলেজগুলোতে একযোগে কাজ করছে। সন্ধানী মূলত মেডিকেল ও ডেন্টাল কলেজের ছাত্রছাত্রী দ্বারা পরিচালিত একটি স্বেচ্ছাসেবী প্রতিষ্ঠান। প্রতিটি ইউনিটের কার্যক্রম পরিচালিত হয় ঐ নির্দিষ্ট ইউনিটের ছাত্রদের নিয়ে গঠিত ২৩ সদস্যের একটি কার্যকরী কমিটির মাধ্যমে আর সবগুলো ইউনিটকে সমন্বয় করার জন্য গঠন করা হয়েছে একটি ‘কেন্দ্রীয় পরিষদ’। সন্ধানীর সহযোগী প্রতিষ্ঠান হিসেবে কাজ করে যাচ্ছে সন্ধানী জাতীয় চক্ষুদান সমিতি ও সন্ধানী ডোনার ক্লাব সমূহ। প্রতিবছর সন্ধানী গড়ে ৪০,০০০ ব্যাগ রক্ত সংগ্রহ করে। যা দেশের চাহিদা অনুযায়ী অনেক কম হলেও দেশের রক্তের অভাব পূরণে এক দৃঢ় ভূমিকা পালন করছে।
আক্রিসিউস
গ্রিক পুরাণে, আক্রিসিউস ছিল আবাসের পুত্র। দানাই নামে তার একটিমাত্র কন্যা ছিল। দানাইয়ের সাথে দেবতা জিউসের মিলনে পের্সেউসের জন্ম হয়। পরবর্তীতে দৈববাণী অণুযায়ী পের্সেউসের হাতে আক্রিসিউস নিহত হয়।
অ্যামেরিকান বিউটি (১৯৯৯-এর চলচ্চিত্র)
অ্যামেরিকান বিউটি () স্যাম মেন্ডেজ পরিচালিত নাট্যধর্মী চলচ্চিত্র যা ১৯৯৯ সালে মুক্তি পায়। যুক্তরাষ্ট্রের শহরতলীর একটি পরিবারের কাহিনী এতে ফুটিয়ে তোলা হয়েছে। পরিবারের সদস্যদের বিচ্ছেদকে অস্তিত্ববাদের মোড়কে তুলে ধরা হয়েছে, সাথে ব্যঙ্গ-রসের মিশ্রণ ঘটানো হয়েছে। সিনেমাটি সমালোচক ও দর্শক সবার কাছেই বিপুল প্রশংসিত হয়। "অ্যামেরিকান বিউটি" সেরা ছবি ও সেরা পরিচালকসহ মোট পাঁচটি ক্ষেত্রে একাডেমি পুরস্কার অর্জন করে।
ওরাসকম গ্রুপ
ওরাসকম () একটি মিশরীয় ব্যবসা গ্রুপ। এটি রেলপথ ও দিকনির্দেশনা সেবা থেকে শুরু করে উৎপাদন শিল্পের সাথে জড়িত। এর বাইরে টেলিযোগাযোগ, তথ্য প্রযুক্তি এবং নেটওয়ার্কিং খাতে এটি ব্যাপক বিনিয়োগ করেছে।
ওনসি সাউইরিস নামের এক মিশরীয় ব্যবসায়ী ১৯৫০ সালে ওরাসকম গ্রুপ প্রতিষ্ঠা করেন। গ্রুপটির বিনিয়োগকৃত পুঁজির পরিমাণ প্রায় ৩০০ কোটি মার্কিন ডলার এবং বার্ষিক মুনাফা প্রায় ১ বিলিয়ন মার্কিন ডলার।
বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেস
বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেস সংক্ষেপে বেসিস বাংলাদেশের সফটওয়্যার এবং তথ্য প্রযুক্তি ব্যবসা প্রতিষ্ঠান সমূহের একটি সংস্থা যা জাতীয়ভাবে সফটওয়্যার এবং তথ্যপ্রযুক্তির বিশ্ব বাজারে বাংলাদেশের প্রতিনিধিত্ব করে। এটি ১৯৯৭ সালে প্রতিষ্ঠিত হয়।
বেসিসের প্রতিষ্ঠাকালীন সময়ে এর সদস্য ছিলো মাত্র ১৭। বর্তমানে এর সদস্য সংখ্যা প্রায় এক হাজার।
বাংলাদেশের সফটওয়্যার ও আইটি খাতকে আরও প্রসারিত করাই বেসিসের মূল লক্ষ্য এবং এই লক্ষ্যকে সামনে রেখেই তাদের সকল কার্যক্রম পরিচালিত হয়।
পান্দিওন ১ম
গ্রিক পুরাণে, পান্দিওন ১ম ছিল অ্যাথেন্সের রাজা অ্যাথেন্সের এরিখথনিউস ও ওকেয়ানিদ প্রাক্সিথেয়ার একমাত্র পুত্র। তার রাজত্বকাল ছিল অনুল্লেখযোগ্য। সে জেউক্সিপ্পে নামক এক নাইয়াদকে বিয়ে করে। তাদের সন্তানেরা হল - দ্বিতীয় এরেখথেউস, প্রোক্নে, ফিলোমেলা, বৌতেস ও দ্বিতীয় কেক্রপ্স।
প্রাক্সিথেয়া (নাইয়াদ)
গ্রিক পুরাণে, প্রাক্সিথেয়া ছিল নদী-দেবতা ফ্রাসিমুস ও দিওজেনেইয়ার কন্যা। সে দ্বিতীয় এরেখথেউসকে বিয়ে করে। তাদের সন্তানেরা হল - প্রোক্রিস, ক্রেউসা, থোনিয়া, ওরেইথিয়া, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোন।
কেক্রপ্স ২য়
গ্রিক পুরাণে, কেক্রপ্স ২য় (প্রাচীন গ্রিক ভাষায়: Κέκρωψ "কেক্রপ্স্‌") ছিল প্রথম পান্দিওন ও জেউক্সিপ্পের পুত্রদের একজন। তার শাসনকাল ছিল অনুল্লেখযোগ্য। সে মেতিয়াদুসা নামে এক নারীকে বিয়ে করে। তাদের দ্বিতীয় পান্দিওন নামে একটিমাত্র পুত্র ছিল।
পান্দিওন ২য়
গ্রিক পুরাণে, পান্দিওন ২য় (প্রাচীন গ্রিক ভাষায়: Πανδίων "পান্দিঅন্‌") ছিল দ্বিতীয় কেক্রপ্স ও মেতিয়াদুসার একমাত্র পুত্র। সে রাজা পাইলাসের কন্যা পাইলিয়াকে বিয়ে করে। তাদের সন্তানেরা হল - আইগেউস, পাল্লাস, নিসোস ও লাইকোস।
আইগেউস
গ্রিক পুরাণে, আইগেউস (প্রাচীন গ্রিক ভাষায়: Αἰγεύς "আইগেউ্যস্‌") ছিল দ্বিতীয় পান্দিওন ও পাইলিয়ার পুত্রদের একজন এবং পাল্লাস, নিসোস ও লাইকোসের ভাই। সে রাজা পিত্থেউসের কন্যা আইথ্রাকে বিয়ে করে। তাদের থেসেউস নামে একটিমাত্র পুত্র ছিল।
থেসেউস
গ্রিক পুরাণে, থেসেউস (প্রাচীন গ্রিক ভাষায়: Θησεύς "থ্যাসেউ্যস্‌") ছিল আইগেউস ও আইথ্রার একমাত্র পুত্র। থেসেউস ছিল একজন বিখ্যাত বীর। সে মিনোতাউর নামে ভয়ংকর এক রাক্ষসকে বধ করে। এছাড়া সে ক্রোম্মিয়োনীয় শূকরীকে (একে ফাইয়াও বলা হয়) বধ করে। থেসেউস প্রথমে আরেসের কন্যা আমাজনদের রাণী হিপ্পোলিতাকে বিয়ে করে। তাদের হিপ্পোলিতুস নামে একটিমাত্র পুত্র ছিল। হিপ্পোলিতার মৃত্যুর পরে থেসেউস ক্রেতের রাজা মিনসের কন্যা ফাইদ্রাকে বিয়ে করে। এরপর ফাইদ্রা সপত্নীপুত্র হিপ্পোলিতুসের প্রেমে পরে তার মৃত্যুর কারণ হয়। ফাইদ্রা ও থেসেউসের আকামাস ও দেমোফোন নামে দুইটি পুত্র ছিল।
প্রোক্রিস
গ্রিক পুরাণে, প্রোক্রিস (প্রাচীন গ্রিক ভাষায়: Πρόκρις "প্রোক্রিস্‌") ছিল এরেখথেউস ২য় ও প্রাক্সিথেয়ার কন্যা এবং ক্রেউসা, থোনিয়া, ওরেইথিয়া, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোনের বোন। সে দেইওনেউসের পুত্র কেফালুসকে বিয়ে করে। তাদের কোনও সন্তান ছিল না। একদিন কেফালুস যখন বনে শিকার করছিল তখন ঊষাদেবী এয়স তাকে অপহরণ করে। এয়সের সাথে কেফালুস মিলিত হয় এবং এর ফলে ফাইথোন (হেলিয়সের পুত্র ফাইথোন নয়) নামে এক পুত্রের জন্ম হয়। পরবর্তীতে এক দুর্ঘটনায় কেফালুসের হাতে প্রোক্রিসের মৃত্যু হয়।
ওরেইথিয়া
গ্রিক পুরাণে, ওরেইথিয়া ছিল এরেখথেউস ২য় ও প্রাক্সিথেয়ার কন্যা এবং ক্রেউসা, থোনিয়া, প্রোক্রিস, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোনের বোন। উত্তর বায়ুর দেবতা বোরেয়াস ওরেইথিয়ার প্রেমে পরে এবং ওরেইথিয়ার পিতা এরেখথেউসের নিকট ওরেইথিয়াকে বিয়ের প্রস্তাব দেয়। এতে ব্যর্থ হলে সে ওরেইথিয়াকে অপহরণ করে থ্রাকের এর্গিনোস নদীর নিকটবর্তী "সার্পেদোনের পাথর" নামক স্থানে নিয়ে গিয়ে তাকে ধর্ষণ করে। তাদের খিওনে ও ক্লেওপাত্রা নামে দুইটি কন্যা এবং কালাইস ও জেতেস নামে পক্ষবিশিষ্ট দুইটি পুত্র ছিল। পুত্র দুইটিকে সমষ্টিগতভাবে বোরায়াদগণ বলা হত।
পান্দোরুস
গ্রিক পুরাণে, পান্দোরুস ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, মেতিওন, থেস্পিউস, এউপালামুস, সিকিওন, ওর্নেউস, থোনিয়া ও আল্কোনের ভাই।
সিকিওন
গ্রিক পুরাণে, সিকিওন ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, মেতিওন, থেস্পিউস, এউপালামুস, পান্দোরুস, ওর্নেউস, থোনিয়া ও আল্কোনের ভাই।
এউপালামুস
গ্রিক পুরাণে, এউপালামুস ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, মেতিওন, থেস্পিউস, সিকিওন, পান্দোরুস, ওর্নেউস, থোনিয়া ও আল্কোনের ভাই।
ওর্নেউস
গ্রিক পুরাণে, ওর্নেউস (প্রাচীন গ্রিক ভাষায়: Ὀρνεύς "ওর্নেউ্যস্‌") ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, মেতিওন, থেস্পিউস, সিকিওন, পান্দোরুস, এউপালামুস,থোনিয়া ও আল্কোনের ভাই।পেতেউস নামে তার একটি পুত্র ছিল।
মেনেস্থেউস
মেনেস্থেউস (প্রাচীন গ্রিক ভাষায়: Μενεσθεύς "মেনেস্থেউ্যস্‌") গ্রিক পুরাণে উল্লেখিত পেতেউসের একমাত্র পুত্র। ট্রোজান যুদ্ধ চলাকালীন মেনেস্থেউস অ্যাথেন্সের রাজা ছিলেন। তিনি থেসেউসের পর অ্যাথেন্সের রাজা হন।
মেনেস্থেউস হেলেনের অন্যতম পাণিপ্রার্থী ছিলেন। ইলিয়াডে নেস্টরের পর তিনিই সর্বাধিক রথ ও অস্ত্রশস্ত্রসহ যোদ্ধা নিয়োগ দেন। মেনেস্তেউস ট্রয়ের ঘোড়া চালক অন্যতম যোদ্ধা ছিলেন।
ট্রয় থেকে বিতাড়িত হয়ে তিনি মিলায় চলে যান, সেখান থেকে তিনি মিলোর রাজা হন। মেনেস্তেউসের মৃত্যুর পর অ্যাথেন্সের ক্ষমতা পুনরায় থেসেউসের পরিবারের হাতে চলে যায়।
মেতিওন
গ্রিক পুরাণে, মেতিওন (প্রাচীন গ্রিক ভাষায়: Μητίων "ম্যাতিঅন্‌") ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, আল্কোন, থেস্পিউস, সিকিওন, পান্দোরুস, এউপালামুস, থোনিয়া ও ওর্নেউসের ভাই। বিখ্যাত কারিগর দাইদালোস ছিল তার পুত্র।
ইকারোস
গ্রিক পুরাণে, ইকারোস (প্রাচীন গ্রিক ভাষায়: Ἴκαρος "ইকারোস্‌") ছিল দাইদালোসের পুত্র এবং ইয়াপুক্সের ভাই। সে ও তার পিতা দাইদালোস যখন পিঠে মোম দিয়ে পাখা লাগিয়ে উড়ে পালিয়ে যাচ্ছিল তখন সে দাইদালোসের নির্দেশ না মেনে আকাশের খুব উচুঁ দিয়ে উড়ছিল। ফলে সূর্যের তাপে মোম গলে ইকারোসের পাখাজোড়া খসে গেল এবং সাগরে পড়ে সে ডুবে মারা গেল। দাইদালোস যখন দেখলো ইকারোস তার পেছনে নেই তখন সে বুঝল যে ইকারোস তার নির্দেশ অমান্য করেছে এবং সাগরে ডুবে মারা গেছে। পরে দাইদালোস তার পুত্রের লাশ সমাহিত করে। যে সাগরে পড়ে ইকারোসের মৃত্যু হয় সেই সাগরটি ইকারিয়ান সী নামে পরিচিত।
থেস্পিওস
গ্রিক পুরাণে, থেস্পিওস (প্রাচীন গ্রিক ভাষায়: Θέσπιος "থেস্পিওস্‌") ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, আল্কোন, মেতিওন, সিকিওন, পান্দোরুস, এউপালামুস, থোনিয়া ও ওর্নেউসের ভাই। সে আর্নেউসের কন্যা মেগামেদেকে বিয়ে করে। বিভিন্ন নারীর গর্ভে থেস্পিউসের পঞ্চাশটি কন্যা ছিল। 
আপোল্লোদোরুসের বিব্লিওথেকা অনুযায়ী থেস্পিওসের পঞ্চাশটি কন্যার নাম দেওয়া হল। তার পৌত্রগণ সকলেই ছিল হেরাক্লেইদাই।
উরানোস (পৌরাণিক চরিত্র)
ইউরেনাস বা উরানোস ( or ; প্রাচীন গ্রিক , "Ouranos" অর্থ "আকাশ" বা "স্বর্গ") আকাশ ও স্বর্গের আদি গ্রিক দেবতা। তাঁর রোমান পুরাণের সমমান দেবতা সালুস। প্রাচীন গ্রিক সাহিত্যে, ইউরেনাস বা আকাশ পিতা ধরিত্রী দেবী গাইয়ার স্বামী ও পুত্র ছিল। হেসিয়দ অনুযায়ী, একা গাইয়াই ইউরেনাসকে গর্ভে ধারণ করেছিল, কিন্তু অন্যান্য উৎস তার পিতা হিসেবে আইথাকে উদ্ধৃতি করে।
বেশিরভাগ গ্রিকই তাঁকে মৌলিক দেবতা হিসেবে গণ্য করে। দার্শনিক কিকেরোর মতানুযায়ী উরানোস আইথার ও হেমেরার সন্তান। অর্ফিউসের শ্লোকে তাঁকে রাত্রির দেবী নিক্সের পুত্র হিসেবে উল্লেখ করা হয়েছে। পরবর্তীকালে গাইয়ার চক্রান্তে তাঁর পুত্র ক্রোনুসের দ্বারা সিংহাসনচ্যুত হন। উরানোসের ঔরসে গাইয়ার গর্ভে তিন জন শতভুজ দৈত্য, তিন জন কাইক্লোপ্সসহ বারোজন তিতান জন্মগ্রহণ করে।
উত্তর মেরুদেশীয় অঞ্চলে রাষ্ট্রাধীনতার দাবি
আন্তর্জাতিক আইন অনুসারে বর্তমানে বিশ্বের কোন দেশেরই উত্তর মেরু এবং তার সংলগ্ন উত্তর মহাসাগর অঞ্চলের উপর কোন সার্বভৌম নিয়ন্ত্রণ নেই। উত্তর মেরুদেশীয় অঞ্চলকে পাঁচটি দেশ ঘিরে রেখেছে; এগুলি হল রাশিয়া, মার্কিন যুক্তরাষ্ট্র (আলাস্কার মাধ্যমে), কানাডা, নরওয়ে এবং ডেনমার্ক (গ্রিনল্যান্ডের মাধ্যমে)। এই দেশগুলি তাদের উপকূলের আশেপাশে ২০০ নটিকাল মাইল পর্যন্ত অর্থনৈতিক কর্মকাণ্ড চালাতে পারে।
জাতিসংঘ সমুদ্র আইন সম্মেলনে উত্থাপিত চুক্তিটিতে সম্মতি দেবার ১০ বছরের মধ্যে কোন দেশ তার ২০০ নটিকাল মাইল অঞ্চলের সীমানা বর্ধন করার জন্য দাবি জানাতে পারে। এ কারণে নরওয়ে (১৯৯৬ সালে সম্মতি দেয় ), রাশিয়া (১৯৯৭), কানাডা (২০০৩) এবং ডেনমার্ক (২০০৪) বেশ কিছু প্রকল্প হাতে নেয় যাতে কিছু উত্তর মহাদেশীয় অঞ্চল তারা নিজেদের দখলে নিতে পারে। চুক্তিটিতে মার্কিন যুক্তরাষ্ট্র স্বাক্ষর করলেও এখনও সম্মতি দেয়নি। মার্কিন রাষ্ট্রপতি জর্জ ওয়াকার বুশ মার্কিন সিনেটকে ২০০৭ সালের ১৫ই মে সম্মতি দেবার অনুরোধ জানান মার্কিন সিনেটের সম্মতির ব্যাপারটি বর্তমানে প্রক্রিয়াধীন আছে।
উত্তর মেরুদেশীয় সমুদ্র অঞ্চলের মর্যাদা বর্তমানে বিতর্কিত। কানাডা, ডেনমার্ক, রাশিয়া ও নরওয়ে প্রত্যেকেই উত্তর মহাসাগরের অংশবিশেষকে তাদের জাতীয় জলসীমানার অন্তর্ভুক্ত বলে মনে করলেও মার্কিন যুক্তরাষ্ট্র এবং ইউরোপীয় ইউনিয়নের বেশির ভাগ দেশ গোটা অঞ্চলটিকে আন্তর্জাতিক সমুদ্র অঞ্চল হিসেবে গণ্য করে।
আতলাস (পৌরাণিক চরিত্র)
গ্রিক পুরাণে, অ্যাটলাস বা আতলাস (প্রাচীন গ্রিক ভাষায়: Ἄτλας "আৎলাস্‌") ছিলেন টাইটান ইয়াপেতুস ও ওশেনিড ক্লাইমেনের সন্তান। তিনি ছিলেন প্রমিথিয়াস, এপিমিথিয়াস ও মেনিতিয়াসের ভাই। প্রাচীন গ্রিকরা বিশ্বাস করত আতলাস স্বর্গ, আকাশ ও পৃথিবীকে তার মাথার উপরে ধরে রেখেছে।
হাইজিনাস এর বিবরণে তাকে ধরিত্রীমাতা গেইয়া ও আলোর আদি দেবতা ঈথারের সন্তান বলে উল্লেখ করা হয়েছে এবং তাকেও একজন আদি দেবতা হিসাবে বর্ণিত করা হয়েছে। সেখানে সে আদি চন্দ্রদেবী ফোবির স্বামী।
ইসরায়েলি-ফিলিস্তিনি সংঘাত
ইসরায়েলি-ফিলিস্তিনি সংঘাত অনেক দিন ধরে ফিলিস্তিন ও ইসরায়েল এর মধ্যে চলে আসা সংঘাতকে নির্দেশ করে। একে বৃহত্তর অর্থে আরব-ইসরায়েল সংঘাতের একটি উল্লেখযোগ্য অংশ হিসেবেও আখ্যায়িত করা যায়। দুইটি আলাদা জাতি করার জন্য অনেক পরিকল্পনাই করা হয়েছে। এই পরিকল্পনাগুলো বাস্তবায়িত হলে ইসরায়েলের পাশে একটি স্বাধীন-সার্বভৌম ফিলিস্তিন রাষ্ট্রও গঠিত হতো। একটি সাম্প্রতিক জরিপে দেখা গেছে, দুই দেশের অধিকাংশ মানুষই এই সংঘাত নিরসনে অন্য যেকোন পরিকল্পনার তুলনায় দুই-জাতি পরিকল্পনাকে বেশি সমর্থন করে। অধিকাংশ প্যালেস্টাইনী মনে করে, তাদের ভবিষ্যৎ রাষ্ট্র হওয়া উচিত পশ্চিম তীর ও গাজা উপত্যকা-কে কেন্দ্র করে। অধিকাংশ ইসরায়েলীও এই ধারণা সমর্থন করে। হাতে গোনা মাত্র কয়েকজন শিক্ষাবিদ সবকিছু বাদ দিয়ে একটিমাত্র রাষ্ট্র গঠনকে সমর্থন করে। তাদের মতে সমগ্র ইসরায়েল, পশ্চিম তীর ও গাজা মিলে একটি দ্বি-জাতীয় রাষ্ট্র গঠিত হওয়া উচিত যেখানে সবার সমান অধিকার থাকবে। কিন্তু এ নিয়ে কোন স্থির সিদ্ধান্তে আসা সম্ভব হয়নি। কারণ প্রত্যেকেই অন্যের কোন না কোন প্রস্তাবে অসম্মতি জ্ঞাপন করছে।
এই সংঘতে দেশী-বিদেশী অনেকগুলো শক্তি ও বিষয় জড়িয়ে পড়েছে। সংঘতে সরাসরি অংশ নেয়া দলগুলো হচ্ছে, এক পক্ষে ইসরায়েল সরকার যার প্রধান নেতা এহুদ ওলমার্ট। আর অন্য পক্ষে ফিলিস্তিন লিবারেশন অর্গানাইজেশন (পিএলও) যার প্রধান নেতা বর্তমানে মাহমুদ আব্বাস। এই দুই পক্ষের মধ্যে আনুষ্ঠানিক সমঝোতা তৈরীতে কেন্দ্রী চরিত্র হিসেবে কাজ করে কোয়ার্টেট অফ দ্য মিড্‌ল ইস্ট (বা শুধু "কোয়ার্টেট") নামে পরিচিত একটি দল। এই দলে কূটনৈতিকভাবে অংশ নেয় মার্কিন যুক্তরাষ্ট্র, রাশিয়া, ইউরোপীয় ইউনিয়ন এবং জাতিসংঘ। আরব লীগ এই সংঘাতের আরেক নায়ক যারা একটি বিকল্প শান্তি পরিকল্পনা পেশ করেছে। আরব লীগের প্রতিষ্ঠাতা সদস্য মিশর এতে মুখ্য ভূমিকা রাখছে।
২০০৬ সালের পর থেকে প্যালেস্টাইনীয় অংশ দুটি প্রধান দলে বিভক্ত হয়ে পড়েছে: ফাতাহ এবং হামাস। এর মধ্যে ফাতাহ-ই বর্তমানে সবচেয়ে বড়। এর ফলে দেশের কেন্দ্রীয় অন্তর্বর্তীকালীন সরকার কর্তৃক শাসিত মূল ভূমি ব্যবহারিক অর্থে দুই ভাগে ভাগ হয়ে গেছে: পশ্চিম তীরে ফাতাহ এবং গাজা উপত্যকায় হামাস প্রভাব বিস্তার করেছে। এতে সমস্যা আরও বৃদ্ধি পেয়েছে, কারণ ইসরায়েলসহ অনেকগুলো দেশই হামাসকে সন্ত্রাসী সংগঠন মনে করে। তার মানে, ২০০৬ এর নির্বাচনে হামাস সংখ্যাগরিষ্ঠ আসনে বিজয়ী হলেও তাদেরকে কোন আন্তর্জাতিক সমঝোতা অণুষ্ঠানে অংশ নিতে দেয়া হবে না।
সবচেয়ে সাম্প্রতিক সময়ের সমঝোতা অণুষ্ঠানটি হয়েছে যুক্তরাষ্ট্রের মেরিল্যান্ড অঙ্গরাজ্যের অ্যানাপোলিসে, ২০০৭ সালের নভেম্বর মাসে। এই আলোচনার মাধ্যমে ২০০৮ এর শেষ নাগাদ একটি চিরস্থায়ী শান্তি পরিকল্পনা বাস্তবায়নের চেষ্টা করা হয়েছিল। অংশগ্রহণকারী দলগুলো বলেছে, ৬ টি প্রধান বিষয় আছে যেগুলোর সমাধান না হলে শান্তি আসবে না। এগুলো হচ্ছে: জেরুসালেম, শরণার্থী, আবাসন, নিরাপত্তা, সীমান্ত এবং পানি। এই বিষয়গুলো নিয়ে অনেক আলোচনা হয়েছে।
ইসরায়েল ও ফিলিস্তিন রাষ্ট্রের অভ্যন্তরে এই সংঘাত নিয়ে বিভিন্ন রকম মতামতের সৃষ্টি হয়েছে। এর মাধ্যশে বোঝা যায়, সংঘাতটা শুধু ইসরায়েল আর ফিলিস্তিনের মধ্যে নয়, উভয়ের অভ্যন্তরেও অনেক অর্ন্তর্দ্বন্দ্ব্ব্ব বিদ্যমান। এই সংঘাতের সবচেয়ে বীভৎস দিক হচ্ছে দীর্ঘমেয়াদী সহিংসতা। অনেক দিন ধরে এই অঞ্চলে এক নাগাড়ে হতাহতের ঘটনা ঘটছে। এই যুদ্ধে অংশ নিচ্ছে সেনাবাহিনী, আধাসামরিক বাহিনী এবং সন্ত্রাসী গোষ্ঠীগুলো। শুধু সামরিক লোকই মারা যাচ্ছে না, সাথে প্রচুর বেসামরিক হতাহতের ঘটনা ঘটছে।
প্রোক্নে (পৌরাণিক চরিত্র)
গ্রিক পুরাণে, প্রোক্নে ছিল পান্দিওন ১ম ও জেউক্সিপ্পের পুত্র এবং দ্বিতীয় এরেখথেউস, বৌতেস, ফিলোমেলা ও দ্বিতীয় কেক্রপ্সের বোন।
ফিলোমেলা (অ্যাথেন্সের রাজকন্যা)
ফিলোমেলা হল গ্রিক পুরাণে উল্লেখিত পান্দিওন ১ম ও জেউক্সিপ্পের কন্যা এবং দ্বিতীয় এরেখথেউস, বৌতেস, প্রোক্নে ও দ্বিতীয় কেক্রপ্সের বোন। ফিলোমেলা গ্রিক পুরাণের অপ্রধান চরিত্র হলেও তাকে সাহিত্য, শিল্পকলা ও সঙ্গীতের প্রতীক হিসেবে ধরা হয়ে থাকে।
পুরাণে তার সম্পর্কে ভিন্ন ভিন্ন গল্প রয়েছে। তবে একটি উল্লেখযোগ্য গল্প হল তার বোন প্রোক্নের স্বামী থেরেউস তাকে ধর্ষণ করে এবং তার জিব কেটে দেয়। তার প্রতিশোধ নেওয়া হলে সে বুলবুলি পাখিতে রূপান্তরিত হয়। পৌরাণিক গল্পে তার করুণ ঘটনার জন্য বুলবুলি পাখির গানকে তার বিলাপের সাথে তুলনা করা হয়। কিন্তু কাকতালীয়ভাবে স্ত্রী পাপিয়া পাখি গান করতে পারে না, শুধু পুরুষ বুলবুলি পাখিই গান গায়।
ফিলোমেলা, প্রোক্নে ও থেরেউস এর সম্পূর্ণ ও এখন পর্যন্ত বিদ্যমান গল্প পাওয়া যায় রোমান কবি ওভিডের (খ্রিস্টপূর্ব ৪৩ - ১৭/১৮ খ্রিস্টাব্দ) মেটামরফসিসে, যেখানে প্রাচীন যুগের তথ্যসহ গল্পটি রচিত হয়েছ। অনুমান করা হয় ওভিড তার সময়ে প্রাপ্ত গ্রিক ও লাতিন উৎস, যেমন সুডু-অ্যাপোলোডোরাস এর বিব্লিওথিকা (খ্রিস্টপূর্ব ২য় শতাব্দী) বা এমন কিছু উৎস যা এখন খণ্ড হিসেবে পাওয়া যায়, যেমন সফোক্লিসের নাটক থেরেউস (খ্রিস্টপূর্ব ৫ম শতাব্দী) এর ভিত্তিতে রচনা করেছেন।
ওভিডের গল্প অনুসারে, থেরেউস থ্রেসের রাজা ও আরেস এর পুত্র। থেরেউসের সাথে প্রোক্নের বিয়ের পঞ্চম বছরে প্রোক্নে তার স্বামীর কাছে তার বোনকে দেখতে অ্যাথেন্স যাওয়ার বা তাকে থ্রেস নিয়ে আসার আবদার করে। তার স্ত্রীর অনুরোধ রক্ষার্থে থেরেউস অ্যাথেন্সে গিয়ে ফিলোমেলাকে থ্রেসে নিয়ে আসতে সম্মত হয়। অ্যাথেন্সের রাজা পান্দিওন ১ম তার ছোট মেয়েকে থেরেউসের সাথে এই মর্মে যেতে দিতে প্রস্তুত হয় যে থেরেউস তাকে পিতৃস্নেহে আগলে রাখবে। থেরেউস সম্মত হয়। তবে থেরেউস প্রথম বারই ফিলোমেলাকে দেখে কামোত্তেজিত হয়ে পরে এবং তাকে নিয়ে থ্রেসে ফিরার পথে তার কাম উদ্দীপনা আরো বাড়তে থাকে।
থ্রেসে আসার পর থেরেউস ফিলোমেলাকে জোরপূর্বক বনের মধ্যে এক কেবিনে নিয়ে যায় এবং ধর্ষণ করে। এই ঘটনার পর থেরেউস ফিলোমেলাকে শাসায় এবং চুপ থাকতে বলে। কিন্তু ফিলোমেলা উদ্ধত ও রাগান্বিত হয়ে উঠলে থেরেউসও রেগে গিয়ে তার জিব কেটে দেয় এবং বনের মধ্যে সেই কেবিনে একা ফেলে রেখে চলে যায়।
ফিলোমেলা কথা বলে অপারগ হওয়ায় একটি কাপড় বুনন করে এবং তাতে সব ঘটনা লিখে তার বোন প্রোক্নের কাছে পাঠায়। প্রোক্নে প্রতিশোধে উন্মাদ হয়ে থেরেউসের পুত্র ইতিসকে হত্যা করে এবং তাকে রান্না করে তার স্বামীর খাবার হিসেবে পরিবেশন করে। থেরেউস ইতিসকে খাওয়ার পর দুই বোন তার সামনে তার পুত্রের দ্বি-খণ্ডিত মাথা উপস্থাপন করে। এই ষড়যন্ত্র ও নিজ পুত্রের মাংস ভক্ষণের কথা জানার পর থেরেউস একটি কুঠার হাতে নেয় এবং দুই বোনকে হত্যা করতে উদ্যত হয়। তারা দুজন পালিয়ে যায় কিন্তু থেরেউস তাদের ফসিসের দৌলিয়ার কাছে প্রায় ধরে ফেলে। এসময়ে দুই বোন দেবতার কাছে প্রার্থনা করে যেন তারা পাখিতে রূপান্তরিত হয় এবং থেরেউসের হাত থেকে রেহাই পেতে পারে। দেবতা প্রোক্নেকে আবাবিল পাখি ও ফিলোমেলাকে বুলবুলি পাখিতে রূপান্তরিত করে। অন্যদিকে দেবতা থেরেউসকে মোহনচূড়া পাখিত রূপান্তরিত করে।
আকামাস (থেসেউসের পুত্র)
গ্রিক পুরাণে, আকামাস ছিল থেসেউস ও ফাইদ্রার পুত্র এবং দেমোফোনের ভাই। সে ট্রয়ের রাজা প্রিয়ামের কন্যা লায়োদিকেকে বিয়ে করে। তাদের মুনিতুস নামে একটি পুত্র ছিল।
থ্রেস
থ্রেস (ইংরেজি ভাষায়: Thrace; ) (demonym "Thracian" ; , , ) হল দক্ষিণ-পূর্ব ইউরোপে অবস্থিত একটি প্রাচীন ঐতিহাসিক ও ভৌগোলিক স্থান। একটি ভৌগোলিক ধারণা অনুসারে, থ্রেসকে একটি আবদ্ধ অঞ্চল হিসাবে আখ্যাত করা যায়, যার উত্তরে বলকান পর্বতমালা, দক্ষিণে রোডোপ পর্বতমালা এবং ঈজিয়ান সাগর, পূর্ব দিকে কৃষ্ণ সাগর এবং মারমারার সাগর অবস্থিত। এটি যে সমস্ত অঞ্চল জুড়ে বিস্তৃত সেগুলো হল দক্ষিণ-পূর্ব বুলগেরিয়া (উত্তর থ্রেস), উত্তর গ্রিস (পশ্চিম থ্রেস) এবং তুরস্কের ইউরোপীয় অংশ (পূর্ব থ্রেস)।
দেমোফোন (থেসেউসের পুত্র)
দেমোফোন (প্রাচীন গ্রিক: Δημοφῶν/Δημοφόων) ছিলেন অ্যাথেন্সের রাজা। পিন্দারের মতে, তিনি থেসেউস ও ফাইদ্রার পুত্র এবং আকামাসের ভাই। আবার অনেকে মনে করেন দেমোফোনের মা ছিল আইওপ, ইফিক্লসের কন্যা।
তিনি ট্রোজান যুদ্ধে অংশগ্রহণ করেছিলেন এবং ট্রয়ের ঘোড়া নিয়ে শহরে যারা ঢুকেছিল তাদের একজন ছিলেন। তিনি ও তার ভাই মিলে তাদের দাদী অ্যাথ্রাকে মুক্ত করেছিল। তাকে দিয়সকুরি বন্দী করেছিল এবং তিনি হেলেনের পরিচারিকা হিসেবে কিছুদিন কাজ করেছিলেন। তারা দুই ভাই তাকে বাড়ি ফিরিয়ে নিয়ে আসে।
ট্রোজান যুদ্ধ থেকে বাড়ি ফিরার পথে থ্রাকে রাজ্যে যাত্রাবিরতিকালে সেখানে তিনি থ্রাকের রাজা ল্যুকুর্গুসের কন্যা ফিল্লিসকে বিয়ে করে। বিয়ের পরদিন তার থ্রাকে ছেড়ে যেতে হয়েছিল এবং ফিল্লিসের কাছে প্রতিজ্ঞা করেছিল যে সে খুব তাড়াতাড়ি ফিরে আসবে। ফিল্লিস তাকে একটি ছোট বাক্স দিয়ে বলেছিল থ্রাকে ফিরে আসার সকল আশা শেষ না হওয়া পর্যন্ত এই বাক্স না খুলতে। দেমোফোন সাইপ্রাসে বসতি স্থাপন করে এবং ফিল্লিসকে ভুলে গিয়েছিল। ফিল্লিস প্রতিদিন সমুদ্র পাড়ে এসে তার জাহাজের জন্য অপেক্ষা করত এবং প্রতিদিনই ফিরে যেতে লাগল। নির্দিষ্ট দিন পার হয়ে গেলে সে শোকে মারা যায় বা ফাঁসিতে ঝুলে আত্মহত্যা করে। একদিন দেমোফোন কৌতুহল বশত বাক্সটি খুলে এবং সেখানে ভীতিকর কিছু দেখে তিনি তার ঘোড়ায় চরে। পাগলের মত ঘোড়ায় চালিয়ে যাওয়ার পথে ঘোড়া থেকে পরে যায় এবং তার তলোয়ারের উপর পরে তার মৃত্যু হয়। অন্য এক বিবরণে পাওয়া যায় যে, তিনি ফিরে এসেছিলেন কিন্তু ততদিনে ফিল্লিস মারা যায়। যখন তিনি প্রাণহীন বাদাম গাছকে জড়িয়ে ধরেন তখন গাছটি প্রাণ ফিরে পায়। বলা হয় ফিল্লিস মৃত্যুর পর এই গাছে রূপান্তরিত হয়েছিল। দেমোফোন ও ফিল্লিসের ওক্সিন্তেস নামে একটি পুত্র ছিল।
ক্লিও (মিউজ)
গ্রিক পুরাণ অনুসারে ক্লিও (; ; অর্থ: "বিখ্যাত বানানো") যাকে কখনো কখনো ক্লেয়ো বলেও সম্বোধন করা হয়, ছিলেন ইতিহাসের মিউজ.; কোন কোন পুরাণে তাকে সুরের লহরের দেবী বলেও চিহ্নিত করা হয়েছে। অন্যান্য সকল মিউজদের ন্যায় তিনিও ছিলেন দেবতা জিউস এবং টাইটান দেবী নেমোসাইনে-এর সন্তান।
এরাতো
গ্রিক পুরাণে, এরাতো ইংরেজি Erato () ছিল ভালবাসার কবিতা, গানের কথা ও বিবাহের গানের মিউজ। শাব্দি অর্থ ‘কমনিয়’ বা ’আকাঙ্খিত’।
মেল্পোমেনে
গ্রিক পুরাণে, মেল্পোমেনে (; ; "গাওয়া" বা "সুরেলা") ছিল বিয়োগান্তক নাটকের মিউজ।
তের্প্সিকোরে
গ্রিক পুরাণে, তের্প্সিকোরে (; Τερψιχόρη) ছিলেন বৃন্দগীতি ও নৃত্যের মিউজ।
থালিয়া
গ্রিক পুরাণে, থালিয়া (; ) ছিলেন মিলনান্তক নাটক ও রাখালি কবিতার মিউজ।
উরানিয়া
গ্রিক পুরাণে, উরানিয়া (; ) ছিলেন জ্যোতির্বিজ্ঞানের মিউজ।
গোকুলানন্দ গীতিস্বামী
গোকুলানন্দ গীতিস্বামী (নভেম্বর ২৬, ১৮৯৬ - জুলাই ১৯, ১৯৬২) বিষ্ণুপ্রিয়া মণিপুরী সাহিত্যের অন্যতম পথিকৃৎ। তিনিই সর্বপ্রথম বিষ্ণুপ্রিয়া মণিপুরীদের ভেতর জাতীয়তাবোধ ও মাতৃভাষার প্রতি চেতনা জাগ্রত করেন। গোকুলানন্দ মুলত ছিলেন একজন চারণকবি। তৎকালীন মণিপুরী সমাজের শিক্ষিত একটি বৃহদাংশ যখন সাহেবি এবং বাঙালি চালচলন রপ্ত করতে ব্যস্ত, ঠিক সেই সময় মাতৃভাষায় নানান কবিতা, গান, গীতিপালা লিখে সেগুলোর পরিবেশনা নিয়ে ঘুরতেন গ্রাম থেকে গ্রামে। নিজস্ব ভাষা সংস্কৃতি আচার নিয়ম সবকিছু বিস্মৃত হয়ে এই সমাজ যখন প্রায় নিশ্চিহ্ন হবার দ্বারপ্রান্তে, তখন গীতিস্বামী সক্রেটিসের মতো নতুন আশার, নতুন সম্ভাবনার বাণী ঘরে ঘরে ফেরী করে বেড়িয়েছেন ক্লান্তিহীনভাবে। তিনি দেখিয়ে দিলেন, এই ভাষা এই সংষ্কৃতির ভেতরেও বিপুল সম্ভাবনা রয়েছে। শুধুমাত্র লোকমুখে প্রচারিত এই দরিদ্র ভাষাটি দিয়েও রচিত হতে পারে উৎকৃষ্ট সাহিত্য, শিল্পরস।
গোকুলানন্দের জন্ম বাংলাদেশের বর্তমান মৌলভীবাজার জেলার কমলগঞ্জ থানার মাধবপুর ইউনিয়নের জবলারপার নামের এক প্রত্যন্ত গ্রামে, ১৮৯৬ সালের ২৬ নভেম্বর তারিখে। দরিদ্র ঘরের এই মেধাবী ছেলেটি মাধবপুরে নিম্নবাংলা পাশ করার পর ইংরেজি পড়ার জন্য ত্রিপুরায় চলে যান। সেখানে অস্টম মান পর্যন্দ পড়েছিলেন। এরপর ১৯২৫ সালে ত্রিপুরার রাতাছড়া গ্রামে ব্যক্তিগত উদ্যোগে একটি প্রাইমারি স্কুল প্রতিষ্টা করেন এবং সেখানে নিজে শিক্ষক হয়ে পাঠদান শুরু করেন। পাশাপাশি শুরু করেন মাতৃভাষা বিষ্ণুপ্রিয়া মণিপুরীতে গান, নাট্যপালা লিখতে।
গান গেয়ে সমাজকে জাগানোর দ্বায়িত্বে স্বেচ্ছায় কাঁধে তুলে নেন, পাশাপাশি চলে নাট্যপালা মঞ্চায়ন। সমাজ রাজনীতি বিষয়ে গোকুলানন্দের জ্ঞান ও মতাদর্শ ছিল স্বচ্ছ ও শক্তিশালী। গোঁড়ামি ও পশ্চাৎপদতার বিরুদ্ধে তার অবস্থান গানে গানে স্পষ্ট করেন। এজন্যে কম লাঞ্ছনা গঞ্জনা সইতে হয়নি গোকুলানন্দকে। সমাজের উচ্চশ্রেণীর ব্যক্তিরা যারা তাকে একসময় 'পাগল', 'কাক' ইত্যাদি বিশেষনে অভিহীত করেছে, তারাই একসময় তাকে "গীতিস্বামী" নামক সম্মানসূচক উপাধিতে ভূষিত করতে বাধ্য হয়েছে।
গীতিস্বামীর সামাজিক সংস্কার মুলক রচনারগুলোর মধ্যে সবচেয়ে উল্লেখযোগ্যগুলো হলো - 'মাতৃমঙ্গল গীতাভিনয়' , 'সমাজ সংস্কার' ইত্যাদি নাটকগুলো। গোকুলানন্দ গীতিস্বামী রচিত পদাবলী কীর্ত্তনের মধ্যে - বাসক, নৌকাবিলাস, মোহিনীবেশ, মান, মাথুর ইত্যাদি নানান রসকীর্ত্তনগীতির কথা উল্লেখ করা যায়। এছাড়া বিষ্ণুপ্রিয়া মণিপুরী সমাজ নিয়ে অসংখ্য সমাজ-সংস্কারমুলক গান, কবিতা এবং নাটকের পাশাপাশি নীতিশাস্ত্র বা চরিত্র গঠনমুলক নানান বাণী রেখে গিয়েছেন।
বাংলাদেশ ভারত দুদেশেই মণিপুরী সমাজে ব্যাপক জনপ্রিয় এই গীতিকবি ১৯৬৫ সালের ১৯ জুলাই মৃত্যুবরন করেন, সেদিন ত্রিপুরা সরকার গোটা রাজ্যে সাধারণ ছুটি ঘোষণা করেন।= তথ্যসূত্র =
সাম লাইক ইট হট
সাম লাইক ইট হট (ইংরেজি ভাষায়: Some Like It Hot) বিলি ওয়াইল্ডার পরিচালিত কমেডি চলচ্চিত্র, যা ১৯৫৯ সালে মুক্তি পায়। চলচ্চিত্রটির প্রধান চরিত্রে অবিনয় করেছেন মেরিলিন মনরো, টনি কার্টিস এবং জ্যাক লেমন। রবার্ট থিওরেন ও মাইকেল লোগানের একটি ছোটগল্প অবলম্বনে এর চিত্রনাট্য লিখেছেন যৌথভাবে বিলি ওয়াইল্ডার ও আই এ এল ডায়মন্ড। লোগান এর আগেই একটি জার্মান চলচ্চিত্রের জন্য তার গল্পটি লিখেছিলেন। সেই জার্মান চলচ্চিত্রটির নাম ছিল "ফানফারেন ডের লিবে" ("Fanfaren der Liebe")। তবে সেই কাহিনীতে কোন গ্যাংস্টার ছিল না। অনেকে অবশ্য এ কারণেই ওয়াইল্ডারের এই চলচ্চিত্রকে রিমেক (remake) বলে আখ্যায়িত করেন।
ফরাসি কমেডি চলচ্চিত্র "লা কাজ ও ফল" ("La Cage aux Folles")-এর বিশ্বব্যাপী সাফল্যের পর ইউনাইটেড আর্টিস্ট্‌স ১৯৮১ সালে চলচ্চিত্রটি পুনরায় প্রদর্শন করে। ২০০০ সালে আমেরিকান ফিল্ম ইনস্টিটিউট "সাম লাইক ইট হট"-কে সর্বকালের সেরা মার্কিন কমেডি চলচ্চিত্র হিসেবে আখ্যায়িত করে।
"জো" স্যাক্সোফোন বাজায় আর "জেরি" বাজায় বেইজ (Bass)। আয়ের জন্য তারা বিভিন্ন বারে ঘোরাঘুরি করে। এভাবেই এক গ্যাংস্টার দলের সাথে তারা জড়িয়ে পড়ে। তারা দলের মব বসকে নিজের চোখে খুন করতে দেখে এবং পালিয়ে যায়। গ্যাংস্টাররা তাদের দুজনকে খুঁজতে থাকে। অর্থাভাবে অবশেষে জো ও জেরি মেয়ে সেজে ফ্লোরিডাতে যায়, একটি মেয়ে ব্যান্ড দলের সাথে কিছু আয়-রোজগার করতে। এই ব্যান্ড দলের ভোকাল থাকে "শুগার কেইন"। জো শুগার কেইনের প্রেমে পড়ে যায়। মেয়ে জোসেফিন সেজে শুগারের সাথে কথা বলার পাশাপাশি জো এক কোটিপতি হিসেবে তার সাথে প্রেম করতে থাকে। ঐদিকে আবার জেরি তথা মেয়ে ড্যাফনিকে দেখে এক কোটিপতি তার প্রেমে পড়ে যায়।
২০০৯
২০০৯ গ্রেগরীয় বর্ষপঞ্জীর একটি সাধারণ বছর যা বৃহস্পতিবার দিয়ে শুরু হয়েছে।
২০০৯ সালকে মনোনীত করেছে:
বেনরাট রেখা
জার্মান ভাষার ভাষাবিজ্ঞানে বেনরাট রেখা () বলতে "মাকেন-মাখেন" সমশব্দরেখাটিকে ("maken-machen" isogloss) বোঝানো হয়। এই রেখার উত্তরে "তৈরি করা" ক্রিয়াটিকে "maken" ("মাকেন্‌") উচ্চারণ করা হয় এবং রেখার দক্ষিণে এটিকে "machen" ("মাখেন্‌") উচ্চারণ করা হয়। বেনরাট রেখাটি ডুসেলডর্ফের বেনরাট এলাকা থেকে শুরু হয়ে আখেন শহর হয়ে পূর্ব জার্মানিতে ওডার নদীর তীরের ফ্রাংকফুর্ট শহর, বার্লিন ও ডেসাউ পর্যন্ত চলে গেছে।
৩য় থেকে ৯ম শতকে যে উচ্চ জার্মান ব্যঞ্জনধ্বনি সরণ সংঘটিত হয়েছিল, তাতে নিম্ন জার্মান উপভাষাগুলির তেমন কোন পরিবর্তন হয়নি। এই সরণে কেবল পশ্চিম জার্মানীয় ভাষাগুলির দক্ষিণাঞ্চলীয় উপভাষাগুলি প্রভাবিত হয়েছিল। উচ্চ জার্মান ব্যঞ্জনধ্বনি সরণের প্রভাব দক্ষিণ দিকে বেশি শক্তিশালী এবং উত্তর দিকে অপেক্ষাকৃত দুর্বল পরিলক্ষিত হয়। বেনরাট রেখাটি উচ্চ জার্মান ব্যঞ্জনধ্বনি সরণের একেবারে উত্তর প্রান্তসীমার কাছাকাছি একটি রেখাকে নির্দেশ করছে। বেনরাট রেখারও সামান্য উত্তরে আরেকটি সমশব্দরেখা আছে, যার নাম উর্ডিঙেন রেখা, যেটি "ইক্‌-ইশ্" সমশব্দরেখাটির নাম।
মিনস
গ্রিক পুরাণে, মিনস (English: , : Μίνως) ছিল দেবতা জিউস ও ইউরোপার জেষ্ঠ্য পুত্র এবং রাদামান্থুস ও সার্পেদনের বড় ভাই। সে হেলিয়সের কন্যা পাসিফাইকে বিয়ে করে। তাদের সন্তানেরা হল - আরিয়াদ্নে, আন্দ্রোগেউস, দেউকালিয়ন, ফাইদ্রা, গ্লাউকোস, কাত্রেউস ও আকাকাল্লিস।
ইউরোপা (পৌরাণিক চরিত্র)
গ্রিক পুরাণে, ইউরোপা (English:, : Εὐρώπη) ছিল আগেনর ও তেলেফাসার কন্যা এবং কাদ্মোস, কিলিক্স ও ফোইনিক্সের বোন। তার সাথে দেবতা জিউসের মিলনে মিনস, রাদামান্থুস ও সার্পেদন নামে তিনজন পুত্রের জন্ম হয়।
অঞ্জন
অঞ্জন বৈজ্ঞানিক নাম Memecylon umbellatum এটি Memecylaceae পরিবারের একটি উদ্ভিদ। অন্যান্য নামের মধ্যে Delek air tree, Ironwood tree, Kaya, Mandi, Lakhonde প্রভৃতি উল্লেখযোগ্য। 
অন্যপ্রজাতি Memecylon edule ।
এটি একটি খর্বাকৃতির বৃক্ষ। এটি ৮-১৪মিটার পর্যন্ত লম্বা হতে পারে। এটিতে বছরে একবার বা দুবার চমৎকার নীল রং এর ফুল ফোটে। এর পাতা গণোরিয়ার চিকৎসায় ব্যবহৃত হতো। অন্যান্য আয়ুর্বেদীয় চিকিৎসায় এর ব্যবহার পরিলক্ষিত হয়।
উদয়পদ্ম
উদয়পদ্ম বা হিমচাঁপা () একটি ফুলের নাম, এর বৈজ্ঞানিক নাম: "Magnolia grandiflora") হচ্ছে Magnoliaceae পরিবারের একটি উদ্ভিদ।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অণুযায়ী এ প্রজাতিটি সংরক্ষিত।
এই বৃক্ষ অত্যন্ত দীর্ঘকায়, ২৭ মিটার পর্যন্ত দীর্ঘ হতে পারে। কালচে বা গাঢ় সবুজ উপবৃত্তাকার পাতা রঙ। দেখতে ৫ থেকে ৮ ইঞ্চি পর্যন্ত হয়ে । অনেকটা কাঁঠাল পাতার মতো।মার্কিন যুক্তরাষ্ট্রের লুইজিয়ানা অঙ্গরাজ্যের জাতীয় ফুল এটি। সেখানে প্রায় প্রতিটি রাস্তা বা বাড়ির সামনে এই ফুলের গাছ আছে।
কেয়া
কেয়া বা কেতকী () (Hawaiian: Hala), (Samoan: Fala), (স্প্যানিশ ভাষায়: Bacua), (ফরাসি ভাষায়: Vacquois), এবং (Sinhala: Mudu keyiya) (বৈজ্ঞানিক নাম: Pandanus tectorius) হচ্ছে "Pandanus" গণের উদ্ভিদ। এটি মুলত মালয়েশিয়া, পূর্ব অস্ট্রেলিয়া, এবং প্রশান্ত মহাসাগরীয় দ্বীপপুঞ্জের স্থানীয় উদ্ভিদ। সংস্কৃত তে এটাকে বলে কেতকী।
কেয়া গুল্মজাতীয় উদ্ভিদ। লম্বায় ৩ থেকে-৪ মিটার পর্যন্ত হয়ে থাকে। এ গাছের কাণ্ড গোলাকার এবং কাটাযুক্ত। কাণ্ড থেকে শাখা প্রশাখা বের হয়। এর পাতা ৩ থেকে-৪ মিটার পর্যন্ত লম্বা এবং ৫-৬ সেন্টিমিটার চওড়া হয়।
এটি একটি সুগন্ধি উদ্ভিদ। বাংলায় বিরিয়ানী রান্না কেওড়ার জল ছাড়া সম্পূর্ণ হয় না। এই ফুল থেকেই বাস্পীভবন প্রক্রিয়ায় তৈরি হয় কেওড়ার জল (pandanus flower water)।
ছাগল কুঁড়ি
ছাগল কুঁড়ি বা সৈকত কলমি, (বৈজ্ঞানিক নাম: "Ipomoea pes-caprae") হচ্ছে Convolvulaceae পরিবারের একটি উদ্ভিদ প্রজাতি। এটি সাধারণত সমুদ্রতীরে লবনাক্ত আবহাওয়ার জন্মায়। বাংলাদেশের কক্সবাজার এবং কুয়াকাটা সমুদ্রসৈকতে দেখা যায়।
বোতাম ফুল
বোতাম ফুল () গ্লোব অ্যামারান্থ, মখমলি, ভাডামালি, এবং ব্যচেলর বাটন হিসাবে সাধারণভাবে পরিচিত, হল অ্যামারান্থাসিয়া পরিবারের "গোমফ্রেনা" গণের একটি ভোজ্য উদ্ভিদ। বৃত্তাকার ফুলের পুষ্পবিন্যাসে দৃশ্যত প্রভাবশালী বৈশিষ্ট্য রয়েছে, এবং চাষের ক্ষেত্রে ম্যাজেন্টা, রক্তবর্ণ, লাল, কমলা, সাদা, গোলাপি, এবং লাইলাক রঁজন বৈচিত্র্যের (বা শেডের) ফুল চাষের প্রচারণা করা হয়। পুষ্প মস্তকের মধ্যে, সত্যিকারের ফুল ছোট আকারের এবং অস্পষ্ট হয়ে থাকে।
"জি. গলোবোসা" মূলত মধ্য আমেরিকার ব্রাজিল, পানামা, এবং গুয়াতেমালা অঞ্চলের স্থানীয় হলেও বর্তমানে বিশ্বব্যাপী জন্মায়। একটি গ্রীষ্মমন্ডলীয় বার্ষিক উদ্ভিদ হিসাবে, "জি. গলোবোসা" গ্রীষ্মে এবং শরতের প্রারম্ভে ক্রমাগত প্রস্ফুটিত হয়ে থাকে। এটি খুব তাপ সহনশীল এবং মোটামুটি খরা প্রতিরোধী হলেও পূর্ণ সূর্যালো এবং নিয়মিত আর্দ্রতার মধ্যে ভাল জন্মায়।
এই বোতাম ফুলের যে অংশকে ফুল বলা হয় তা আদতে ফুল নয়। তা আসলে মঞ্জরীপত্র যাকে উদ্ভিদবিদ্যার ভাষায় ইংরাজিতে বলি "ব্র্যাক্ট" বা রূপান্তরিত পত্র। উদ্ভিদ এই রূপান্তরিত পত্রকে কীট পতংগ আকর্ষণের কাজে ব্যবহার করে। এখানে চারদিকে যে ছোট ফুল দেখা যাচ্ছে, সেগুলিই প্রকৃত ফুল, যেমনটা দেখে পাই বাগানবিলাসে।
ইংরাজি ব্যাচেলরস্‌ বাটন্‌ নামের ঘটনা হল, এক সময় ইউরোপে জামায় বোতামফুল লাগিয়ে যুবক ছেলে বোঝানোর চেষ্টা করতো যে সে মেয়ে খুঁজছে। এই ফুল বেশ কিছুদিন টিকে থাকে, তাই তারা বেশ খানিকটা সময় পেতো প্রেমিকা যোগাড়ের জন্যে। এই কাণ্ড তাহিতি-হাওয়াই দ্বীপের মেয়েরা করে কানে জবা ফুল গুঁজে, আর প্রাচীনকালে ব্রাজিলের মেয়েরা রাতের বেলা দীর্ঘ-ঈ-কারের মতো চুল ফুলিয়ে তার ভেতর ঢুকিয়ে রাখতো জোনাকি।
পানিফল
বাংলায় এটিকে বলে পানিফল বা শিংড়া। বৈজ্ঞানিক নামঃ Trapa natans এটি Trapaceae পরিবারের একটি উদ্ভিদ। 
এটি একটি বর্ষজীবী জলজ উদ্ভিদ। এটি ৫ মিটার পর্যন্ত লম্বা হতে পারে। পানির নীচে মাটিতে এর শিকড় থাকে এবং পানির উপর পাতা গুলি ভাসতে থাকে। এটি বাংলা একটি পরিচিত গাছ। ফলগুলিতে শিং এর মতে কাটা থাকে বলে এর শিংড়া নামকরণ হয়েছে বলে মনে করা হয়। পানিফল কাচা, সিদ্ধ দুভাবেই খাওয়া যায়। এই ফল গুলো ১২ বছর পর্যন্ত অঙ্কুরোদগম সক্ষম থাকে। অবশ্য ২ বছরের মধ্যে অঙ্কুরোদগম হয়ে যায়। ইতাহাস ঘাটলে দেখা যায় ৩০০০ বছরে পূর্বেও চীনে এর চাষ হতো। যুক্তরাষ্ট্রের ফ্লোরিডা, নর্থ ক্যারোলাইনা এবং ওয়াশিংটনে পানিফল উদ্ভিদকে অনেক সময় জলজ আগাছা হিসবে গণ্য করা হয়।
পেনজি
ফুলটার নাম- Pansy অন্যান্য নামের মধ্যে Viola, Pansy, Pansy Violet এই নাম গুলি উল্লেখযোগ্য। বৈজ্ঞানিক নাম - Viola tricolor hortensis এটি Violaceae পরিবারের একটি উদ্ভিদ। অন্যান্য প্রজাতিরঃ Viola x wittrockiana ফুলগুলি বিভিন্ন রং এর পাওয়া যায়। Pansy একটি বগানের ফুল হিসেবে চাষ করা হয়। টবে,বাগানে সব জায়গায় এটা চাষ করা যায়। নাম pansy ফরাসি শব্দ pensée থেকে এসেছে যার অর্থ remembrance । গাছটি কেবল ছয় থেকে দশ ইঞ্চি উচ্চ হয় এবং দশ থেকে বারো ইঞ্চি পর্যন্ত প্রসারিত হতে পারে। তারা সূর্যালোক পড়ে এমন অথবা semi-shadeতে ভাল বৃদ্ধি হয় এবং ঠান্ডা আবহাওয়া সহ্য করতে পারে।
আধুনিক Pansy (V × wittrockiana) হাইব্রীড । V. tricolor (বুনো Pansy অথবা Heartsease), V. altaica এবং V. lutea।
স্বর্ণচামেলী
ফুলটার বাংলা নামঃ স্বর্ণচামেলী
অন্যান্য নামের মধ্যে - Yellow Jasmine, Italian Jasmine উল্লেখযোগ্য। 
বৈজ্ঞানিক নাম- Jasminum humile এটি Oleaceae (Jasmine family) পরিবারের একটি উদ্ভিদ।
এটি একটি গুল্ম জাতীয় উদ্ভিদ। উচ্চতায় ১ মিটার বা তার কিছু বেশী হতে পারে। এপ্রিল থেকে জুন এইসময় ফুল ফোটে। ফুল পাঁচ পাপড়ি বিশিষ্ট হয়। এটির ভেজষ গুনাগুনও আছে।
কুঞ্জলতা
কুঞ্জলতা লতা জাতীয় উদ্ভিদের ফুল। 
অন্যান্য নামগুলো হলো তরুলতা, কামলতা, তারালতা, গেইট ফুল, গেইট লতা, সূর্যকান্তি ইত্যাদি। ইংরেজিতে একে cypress vine, cypressvine morning glory, cardinal creeper, cardinal climber, hummingbird vine ইত্যাদি নামে ডাকা হয়। কুঞ্জলতা উদ্ভিদের বৈজ্ঞানিক নাম "Ipomoea quamoclit" বা "Quamoclit pinnata" যা Convolvulaceae পরিবারের সদস্য। এটি দুনিয়ার প্রায় সকল ক্রান্তীয় অঞ্চলে পাওয়া যায়। ভারতের তামিল ভাষায় এর নাম 'mayil manikkam' () এবং মালায়ালাম ভাষায় একে বলে "ākāśamulla"। নেপালী ভাষায় এর নাম 'জয়ন্তী ফুল'।
এই ফুল গুলি সকালে ফোটে বলে একে সূর্যকান্তি বলে। পাঁচ কোনা বিশিষ্ট তারকাকৃতি ফুল হয় বলে একে তারালতা নামেও ডাকা হয়। এটি একবর্ষজীবি লতা, ১-৩ মিটার লম্বা হয়। এর পাতা ২-৯ সেমি লম্বা, গভীরভাবে খন্ডিত, পাতার প্রত্যেক পাশে ৯-১৯টি করে খন্ড থাকে। এর ফুল ৩-৪ সেমি লম্বা এবং ২ সেমি ব্যাসবিশিষ্ট, মাইক আকৃতির, পাপড়িতে ৫টি সূচালো অগ্রভাগ থাকে। এটি লাল, গোলাপি বা সাদা হতে পারে। এর ফুল হয় গ্রীষ্মকালে। ফুল ঝরে গিয়ে ছোট ফল হয়, যাতে কালো বীজ থাকে। বীজ থেকে এর বংশ বিস্তার হয়।
ব্লিডিং হার্ট
ফুলটার নামঃ Bleeding heart , বৈজ্ঞানিক নামঃ Clerodendrum thomsonae , এটি Lamiaceae পরিবারের একটি উদ্ভিদ। অন্যান্য নামের মধ্যে Bleeding Glory Bower, Bag Flower উল্লেখ যোগ্য। এর আদি নিবাস ধরা হয় পশ্চিম আফ্রিকাকে।
লাল Bleeding heart এর বৈজ্ঞানিক নাম Clerodendrum speciosum
চন্দ্রপ্রভা
হলদে চন্দ্রপ্রভা চিরসবুজ বৃক্ষ। এটি দেখতে ঝোপালো আকৃতির হয়। সাধারণত চন্দ্রপ্রভা গাছ চার মিটার পর্যন্ত লম্বা হয়ে থাকে। তবে আলো-বাতাসের প্রাপ্যতা, মাটির গুণাগুণ ও স্থানভেদে এর কম বা বেশিও হতে পারে। এই বৃক্ষের মাথা কিছুটা ছড়ানো থাকে। পাতা সবুজ ও কিনার খাঁজকাটা থাকে।
গাছের ডালের আগাতে থোকায় থোকায় হলুদ রঙের ফুল ফোটে। চন্দ্রপ্রভা ফুল দেখতে ফানেল (চুঙ্গি) বা ঘন্টা আকৃতির। এটি ৩-৪ সেমি পর্যন্ত চওড়া হয়ে থাকে। এর পাতা যৌগিক, আট থেকে পনেরো সেমি পর্যন্ত লম্বা হয়ে থাকে। ফুল বড় বড় থোকায় ঘনসন্নিবিষ্ট হয়ে থাকে।
হলদে চন্দ্রপ্রভার বীজ ছোট আকৃতির। বীজ বা ডাল থেকে তৈরি কলমের মাধ্যমে এর বংশবৃদ্ধি করা যায়। এর জন্য খুব বেশি জায়গার প্রয়োজন হয় না। বড় উঠোন বা পাকা ঘরের ছাদেও বড় আকারের টবে লাগানো যায়।
বাংলাদেশে চন্দ্রপ্রভা গ্রীষ্ম-বর্ষা ও শরৎ-হেমন্তে ফুটলেও কিছু কিছু গাছে বছরের অন্যান্য সময়েও হঠাৎ দু'একটি ফুল ফুটতে দেখা যায়। এই ফুলগাছ দ্রুত বাড়ে। এই ফুলের মৌমাছি ও কীটপতঙ্গ আকর্ষণ করার ক্ষমতা প্রচুর।
বাড়ি, স্কুল-কলেজ বা অফিসের আঙিনা, সদর দরজার পাশে, রাস্তার ধারে বা সড়কদ্বীপে চন্দ্রপ্রভা লাগিয়ে অনায়াসেই জায়গার সৌন্দর্য বহুগুণ বাড়িয়ে নেয়া যায়।
উর্বশী
উর্বশী বা পারিজাত (বৈজ্ঞানিক নাম: "Amherstia nobilis") () হচ্ছে Fabaceae পরিবারের একটি উদ্ভিদ। এই গাছের আদিনিবাস মায়ানমার।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
এই গাছে পাতা ৬ থেকে ৮ সে.মি। এর ফল ১১ থেকে ২০ সে.মি পর্যন্ত হয়। এর পাপড়ি ৭.৫ সেন্টিমিটার দীর্ঘ পর্যন্ত হতে পারেন।
ডম্রুপানি
চমত্কার এ ফুলটির বাংলায় নাম ডম্রুপানী। এর অন্যান্য নামের মধ্যে Pink Ball, Dombeya, Tropical Hydrangea উল্লেখযোগ্য। এর বৈজ্ঞানিক নাম : "Dombeya wallichii" এটি Sterculiaceae পরিবারে একটি উদ্ভিদ।
গন্ধরাজ
গন্ধরাজ (বৈজ্ঞানিক নাম: "Gardenia jasminoides") বাংলাদেশে খুবই পরিচিত একটি ফুল। এই ফুলটির অন্যান্য স্থানীয় নামের মধ্যে Gardenia, Cape jasmine,Gandhraj উল্লেখযেআগ্য।
গন্ধরাজ ফুলের ইংরেজি নামকরণ করা হয়ে একজন বিখ্যাত আমেরিকান প্রকৃতিবিদ ড: আলেকজেন্ডার গার্ডেন (১৭১৩ – ১৭৯১) এর নাম অনুসারে।
কফি গাছ প্রজাতির এই উদ্ভিত চির সবুজ ১৫ মিটার পর্য়ন্ত উঁচু হয়।
নীলকন্ঠ
নীলকন্ঠ বা নীল জ্যাকারান্ডা (সাধারণ নাম: Blue Jacaranda, Neel gulmohur, Neelkanth) (বৈজ্ঞানিক নাম:"Jacaranda mimosifolia") বিগ্নোনিয়াসি পরিবারের একটি উদ্ভিদ। এটি ক্রান্তীয় আমেরিকার প্রজাতি। এরা মাঝারি আকারের পত্রমোচি গাছ। এদের উচ্চতা হয় ৮-১০ মিটার।
পাসিফাই
গ্রিক পুরণে, পাসিফাই ছিল দেবতা হেলিয়স ও ওকেয়ানিদ পের্সের কন্যা। সে জেউসের পুত্র মিনসকে বিয়ে করে। তাদের সন্তানেরা হল - আরিয়াদ্নে, আন্দ্রোগেউস, দেউকালিয়ন, ফাইদ্রা, গ্লাউকোস, কাত্রেউস ও আকাকাল্লিস।
ফাইদ্রা (পৌরাণিক চরিত্র)
গ্রিক পুরণে, ফাইদ্রা ছিল মিনস ও পাসিফাইয়ের কন্যা এবং আন্দ্রোগেউস, দেউকালিয়ন, আরিয়াদ্নে, গ্লাউকোস, কাত্রেউস ও আকাকাল্লিসের বোন। তার সাথে থেসেউসের বিয়ে হয়। তাদের দুইটি পুত্র ছিল। এরা হল আকামাস ও দেমোফোন।
আকাকাল্লিস (পৌরাণিক চরিত্র)
গ্রিক পুরণে, আকাকাল্লিস ছিল মিনস ও পাসিফাইয়ের কন্যা এবং আন্দ্রোগেউস, দেউকালিয়ন, আরিয়াদ্নে, গ্লাউকোস, কাত্রেউস ও ফাইদ্রার বোন। তার সাথে দেবতা হের্মেসের মিলনে কুদোন এবং আপোল্লোর মিলনে মিলেতসের জন্ম হয়।
আন্দ্রোগেউস
গ্রিক পুরণে, আন্দ্রোগেউস ছিল মিনস ও পাসিফাইয়ের পুত্র এবং আকাকাল্লিস, দেউকালিয়ন, আরিয়াদ্নে, গ্লাউকোস, কাত্রেউস ও ফাইদ্রার ভাই। স্থেনেলোস নামে তার একটি পুত্র ছিল।
দেউকালিয়ন (মিনসের পুত্র)
গ্রিক পুরণে, দেউকালিয়ন ছিল মিনস ও পাসিফাইয়ের পুত্র এবং আকাকাল্লিস, আন্দ্রোগেউস, আরিয়াদ্নে, গ্লাউকোস, কাত্রেউস ও ফাইদ্রার ভাই। ইদোমেনেউস নামে তার একটি পুত্র ছিল।
ত্রিপদী
প্রাথমিক বীজগণিতের পরিভাষায় ত্রিপদী () এমন একটি বহুপদী গাণিতিক রাশি যাতে তিনটি একপদী রাশি যোজন বা বিযোজন সম্পর্কে যুক্ত থাকে। প্রতিটি রাশি একটি চলক এবং একটি সহগ (ধনাত্মক ধ্রুব রাশি) -এর গুণফল হিসেবে প্রকাশিত হয়।
যেমন x - 7xy + 9 একটি ত্রিপদী রাশি। এখানে x ও y হল চলক, 7 হল সহগ।
ত্রিপদী রাশিগুলিকে উৎপাদকে বিশ্লেষণ করা সম্ভব।
ভাষাবিজ্ঞানের পরিভাষায় ত্রিপদী বলতে একটি স্থায়ী এক্সপ্রেশনকে বোঝায় যা তিনটি পদ নিয়ে গঠিত। যেমন ইংরেজি ভাষাতে "lights, camera, action" এবং "signed, sealed, delivered" পদগুচ্ছগুলি ত্রিপদীর উদাহরণ। এগুলিতে তিনটি পদ মিলে একটি নির্দিষ্ট অর্থবিশিষ্ট ভাষিক একক গঠন করেছে।
রায়গঞ্জ বন্যপ্রাণ অভয়ারণ্য
রায়গঞ্জ বন্যপ্রাণ অভয়ারণ্য বা কুলিক পাখিরালয় বা কুলিক পক্ষীনিবাস () (উচ্চারণ: "Raegônj Bonnoprani Ôbhôearonno") পশ্চিমবঙ্গের উত্তর দিনাজপুর জেলার সদর শহর রায়গঞ্জের নিকটে অবস্থিত একটি বন্যপ্রাণ অভয়ারণ্য। এটি প্রথমে একটি পাখিরালয় রূপে পরিচিত ছিল। এই অঞ্চলটি বন্যপ্রাণ অভয়ারণ্য হিসেবে ঘোষিত হয় ১৯৮৫ সালে।
এটি জেলা শহর রায়গঞ্জের কেন্দ্র থেকে উত্তরে অবস্থিত। এনএইচ ৩৪ এই পাখিরালয়ের পাশ দিয়ে চলেছে। রায়গঞ্জ কলকাতা থেকে এবং শিলিগুড়ি থেকে দূরে অবস্থিত।
তাপমাত্রা (সেলসিয়াসে): গ্রীষ্মে - সর্বোচ্চ ৩৮, সর্বনিম্ন ২১; শীতে - সর্বোচ্চ ২৩ সর্বনিম্ন ৬
বৃষ্টিপাতঃ ১৫৫০ mm (জুলাই থেকে সেপ্টেম্বর)।
১৯৭০ সাল থেকে পশ্চিমবঙ্গ সরকারের সামাজিক বনায়ন প্রকল্পের মাধ্যমে এলাকার উন্নতি ঘটা শুরু হয়। প্রকল্পের মাধ্যমে কদম, জারুল, শিশু এবং ইউক্যালিপটাস গাছ লাগানো হয়। ছানা তোলার সময় এশীয় শামুকখোল এবং অন্যান্য পরিযায়ী পাখির প্রজাতিগুলো কৃত্রিম বাগানে ঘোরাঘুরি করে। ১৯৮৫ সালে অফিসিয়ালি "রায়গঞ্জ বন্যপ্রাণ অভয়ারণ্য" হিসেবে চিহ্নিত করা হয়। এটি কুলিক পক্ষী অভয়ারণ্য হিসেবে পরিচিত কারণ কুলিক নদী অভয়ারণ্যটির পাশ দিয়ে প্রবাহিত।
এই পাখিরালয়ে ১৬৪ প্রজাতির পাখির আবাসস্থল রয়েছে। ২০০২ সালে শুমারি অনুসারে, সেবছর ৭৭,০১২টি পাখি অভয়ারণ্যটি পরিভ্রমণ করে। ২০০৩ সালে, সংখ্যাটি বাড়ে এবং ৮১,৩৮৪টিতে উন্নীত হয়। ২০০৮ সালের শুমারি অনুসারে ৯১,৫৪০টি পাখি অভয়ারণ্যটি পরিভ্রমণ করে। এবং এই পাখিরালয়ে প্রতিবছর প্রায় ৭০,০০০ থেকে ৮০,০০০ পরিযায়ী পাখি ভ্রমণ করে।
এখানে প্রতিবছর পর্যটকের সংখ্যা বাড়ছে। নানা প্রজাতির পাখি দেখতে ভারত তথা বিদেশ থেকে পর্যটকেরা আসেন৷ এখানে পর্যটকদের থাকার জন্য পশ্চিমবঙ্গ সরকারের পর্যটন বিভাগের অতিথিশালা রয়েছে৷ এছাড়া রায়গঞ্জ শহরে অনেক হোটেল আছে৷ রায়গঞ্জ কলকাতার সাথে সড়ক ও রেলপথে যুক্ত৷ ডিসেম্বর থেকে ফেব্রুয়ারি পর্যন্ত সময়কালে, পশ্চিমবঙ্গ ও বিহারের বিভিন্ন জেলা থেকে অজস্র দর্শনার্থী অভয়ারণ্যটি ভ্রমণ করে, এবং তাদের অধিকাংশ পিকনিক সংগঠিত করে। তারা শুধু পাখিগুলোকে বিরক্তই করে না, জায়গা নোংরাও করে। রায়গঞ্জ সামাজিক বন বিভাগ সিদ্ধান্ত গ্রহণ করেছে যে তারা একটি পিকনিক জায়গা ভাত্তাদিঘির নিকটে তৈরি করে দেবে , সেখানে জল, ছায়া, টয়লেট, ছোট পার্ক এবং হাঁটার রাস্তার সুবিধা থাকবে।
এই বন্যপ্রাণ অভয়ারণ্যে স্থানীয় কিছু প্রাণী যেমন, শিয়াল, খেঁকশিয়াল, খরগোশ, বনবিড়াল প্রভৃতি আশ্রয় পেয়েছে। এছাড়া বিভিন্ন প্রকার কাঁকড়া ও মাছ পাওয়া যায়। প্রতি বছর জুন মাস থেকে অভয়ারণ্যটি পরিযায়ী পাখিতে ভরে যায়। এশীয় শামুকখোল, বক, পানকৌড়ি ইত্যাদি পাখি দেখা যায়।
ব্রাহুই ভাষা
ব্রাহুই ভাষা () উত্তর ভারতের একমাত্র দ্রাবিড় ভাষা। ব্রাহুইভাষী লোকেরা মূলত পাকিস্তানের বেলুচিস্তান প্রদেশের কালাত এলাকায় থাকেন। এছাড়া আফগানিস্তান ও ইরানেও এটি প্রচলিত। কোনো কোনো পণ্ডিতের মতে এই ভাষাটি সরাসরি সিন্ধু নদের হরপ্পা সভ্যতার ভাষার রূপান্তরের ফলে সৃষ্ট হয়েছে। তবে মধ্যযুগে ব্রাহুইরা হিন্দু ধর্ম ত্যাগ করে ইসলাম গ্রহণ করার পর তাদের ভাষার আমূল পরিবর্তন হয়েছে। বর্তমানে এই ভাষার ওপর তামিল, তেলুগু ইত্যাদি দ্রাবিড় ভাষার চেয়ে ব্রাহুইদের পার্শ্ববর্তী অঞ্চলের ভাষা বেলুচি ও উর্দুর প্রভাব বেশি ৷ বর্তমানে দেবনাগরী লিপির পরিবর্তে ব্রাহুই ভাষা আরবি-ফার্সি নাস্তালিক লিপিতে লেখা হয় ৷